cyanic-selkie/wikianc huggingface dataset:
มณี สิริวรสาร
สมรสครั้งที่สามและบั้นปลาย
ต่อมาหม่อมมณีได้กลับไปพักที่ประเทศอังกฤษเพื่อเยี่ยมมารดาและบุตรที่ศึกษาอยู่ที่นั่น ได้ทำงานในตำแหน่งหัวหน้าแผนกส่งวิทยุกระจายเสียงภาคภาษาไทยให้สถานีวิทยุบีบีซีอยู่ประมาณ 1 ปี จึงกลับเมืองไทย พ.ศ. 2503 ได้เข้าพิธีสมรสใหม่กับพลตรี นายแพทย์ ปชา สิริวรสาร และใช้ชีวิตอยู่ด้วยกันถึง 23 ปี มีบุตรบุญธรรมด้วยกันสองคนคือ ภาณุพล และภาณินี สิริวรสาร ซึ่งเป็นบุตรของหม่อมราชวงศ์อรมณีที่เกิดกับสามีคนแรก จนนายแพทย์ ปชาถึงแก่กรรม เมื่อ พ.ศ. 2526
คุณหญิงมณี สิริวรสาร ถึงแก่อนิจกรรมเมื่อ พ.ศ. 2542 สิริอายุ 85 ปี
ชีวิตส่วนตัว
คุณหญิงมณีเมื่อครั้งเรียนที่โรงเรียนอัสสัมชัญ เคยมีใจโอนอ่อนที่จะเข้ารีตไปนับถือศาสนาคริสต์นิกายโรมันคาทอลิก แต่ถูกพระยาราชานุประพันธ์ผู้บิดาทัดทานอย่างแข็งขันและบังคับให้ลาออกจากโรงเรียนเดิมเสีย หลังการมรณกรรมของบิดา คุณหญิงมณีได้เข้าเรียนที่โรงเรียนเซนต์แมรีส์ เอส.พี.จี. คุณหญิงมณีได้ตัดสินใจเข้ารีตนิกายโปรเตสแตนต์ ตามที่ครูผู้สอนให้คำแนะนำให้กอปรกับความศรัทธาในพระเยซูของเธอ แต่ต่อมาภายหลังคุณหญิงมณีเห็นว่าความคิดเดิมของตนนั้นงมงาย จึงเปลี่ยนกลับมานับถือศาสนาพุทธตามเดิม และปฏิบัติตนตามคำสอนทางพุทธศาสนาเรื่อยมา
งานสาธารณประโยชน์
คุณหญิงมณีและพลตรีนายแพทย์ ปชา สิริวรสารได้บริจาคทรัพย์สร้างตึกผู้ป่วยด้วย โรคหู คอ จมูก เป็นอาคาร 4 ชั้น มีห้องผ่าตัดทันสมัย มอบให้แก่โรงพยาบาลพระมงกุฎเกล้า และได้ขอพระราชทานพระบรมราชานุญาตให้ชื่อตึกว่า "ตึกศักดิเดชน์" ทั้งยังได้รับพระมหากรุณาธิคุณจากสมเด็จพระนางเจ้ารำไพพรรณี พระบรมราชินี เสด็จฯ มาทรงทำพิธีเปิดตึกนี้ เมื่อ พ.ศ. 2514 ต่อมาได้บริจาคทรัพย์ส่วนหนึ่งร่วมสร้างโรงพยาบาลสมเด็จพระปกเกล้าฯ ที่จังหวัดจันทบุรี และมอบเงินให้แก่กรมแพทย์ทหารบก จำนวน 1 ล้านบาทเป็นทุนจัดตั้งมูลนิธิ "ศักดิเดชน์" เพื่อจัดหาเครื่องมือแพทย์และใช้ในการดูแลบำรุงรักษาอาคารด้วย จัดตั้งมูลนิธิถวายไว้ที่วัดราชบพิธ เพื่อใช้ดอกผลเป็นปัจจัย 4 ถวายพระสงฆ์โดยสมทบทุนทุกปี ถวายเป็นพระราชกุศลแด่พระบาทสมเด็จพระปกเกล้าเจ้าอยู่หัว
นอกจากนี้คุณหญิงมณียังได้ช่วยงานด้านสังคมสงเคราะห์ตามสมาคมสตรีต่าง ๆ และเป็นกรรมการอยู่หลายสมาคม ทั้งยังช่วยหาเงินปลูกสร้างอาคารให้กับมูลนิธิสตรีอุดมศึกษาจนเป็นผลสำเร็จและยังใช้เป็นอาคารที่ทำงานของมูลนิธิฯ และสมาคมสตรีอุดมศึกษาแห่งประเทศไทยอยู่จนถึงปัจจุบันนี้
วัดโพธิ์ (เขตตลิ่งชัน)
วัดโพธิ์ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางระมาด เขตตลิ่งชัน กรุงเทพมหานคร
วัดโพธิ์สร้างขึ้นเมื่อ พ.ศ. 2323 เดิมชาวบ้านเรียกวัดนี้ว่า วัดโพธิ์ล้ม เพราะมีต้นโพธิ์ซึ่งอยู่บริเวณริมคลองหน้าวัดได้ล้มขวางคลองบางระมาดอยู่เป็นเวลาหลายปี ต่อมาเรียกว่า วัดโพธิ์บางระมาด ตามสถานที่ตั้ง วัดได้รับพระราชทานวิสุงคามสีมาครั้งแรกเมื่อประมาณ พ.ศ. 2323 กว้าง 7 เมตร ยาว 16 เมตร ได้รับพระราชทานวิสุงคามสีมาครั้งหลังเมื่อวันที่ 29 กันยายน พ.ศ. 2541 กว้าง 40 เมตร ยาว 80 เมตร
วัดมีเนื้อที่ 15 ไร่ 1 งาน 53 ตารางวา ทิศเหนือติดคลองบางระมาด (วัดโพธิ์) และโรงเรียนประถมศึกษาวัดโพธิ์ (ราษฎร์ผดุงผล) ทิศใต้ติดโรงเรียนโพธิสารพิทยากร ทิศตะวันออกติดสถานีอนามัยชุมชนและที่ดินชาวบ้าน ทิศตะวันตกติดถนนพุทธมณฑล สาย 1
ฮันส์ คานินเอ็นแบร์ก
ฮันส์ คานินเอ็นแบร์ก (15 มกราคม ค.ศ. 1913 – 29 มิถุนายน ค.ศ. 2008) เป็นนักแสดงชายชาวเยอรมัน [1]  [1]  เริ่มแสดงภาพยนตร์ตั้งแต่ปี ค.ศ. 1952 จนถึง ค.ศ. 1997
เนิร์ดลิงเงิน
เนิร์ดลิงเงิน (Nördlingen) เป็นเมืองชนบทในส่วนภูมิภาคชวาเบิน ในรัฐบาวาเรีย ประเทศเยอรมนี เมืองนี้ถูกปรากฎครั้งแรกในเอกสารปีค.ศ. 898 และมีการสมโภชครบรอบปีที่ 1100 ในปีค.ศ. 1998 เนิร์ดลิงเงินเป็นเพียงหนึ่งในสามเมืองของประเทศที่เมืองตั้งอยู่ภายในกำแพงคูเมือง อีกสองเมืองได้แก่โรเทินบวร์คอ็อพแดร์เทาเบอร์ และดิงเค็ลส์บืล ถือเป็นเมืองหนึ่งในบาวาเรียที่ควรค่าต่อการไปเยี่ยมชม
ในปีค.ศ. 1215 เนิร์ดลิงเงินได้รับการยกขึ้นเป็นเมืองจากจักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์ ในปีเดียวกันเอง ได้มีการเริ่มก่อสร้างกำแพงเมืองขึ้นมาเป็นครั้งแรก แนวกำแพงเมืองเก่านี้ยังหลงเหลือจนถึงปัจจุบัน เนิร์ดลิงเงินประสบเหตุเพลิงไหม้ครั้งใหญ่ในปีค.ศ. 1238 จนเมืองส่วนใหญ่เสียหาย แต่ก็ถูกฟื้นฟูใหม่อย่างรวดเร็ว กำแพงเมืองรูปวงกลมที่ปรากฎอยู่ในปัจจุบันถูกสร้างขึ้นในปีค.ศ. 1327 ซึ่งได้ขยายเขตในกำแพงออกไปสี่เท่า
พลวง
พลวง (Antimony) คือธาตุที่มีหมายเลขอะตอม 51 และสัญลักษณ์คือ Sb (มาจากคำในภาษาลาตินว่า Stibium) พลวงเป็นธาตุกึ่งโลหะ (metalloid) มี 4 อัญญรูป ที่มีความเสถียรจะเป็นโลหะสีฟ้า พลวงที่มีสีเหลืองและดำจะเป็นอโลหะที่ไม่เสถียร พลวงใช้ประโยชน์ในการทำสีเซรามิก สารเคลือบผิว โลหะผสม อิเล็กโทรดและยาง
แหล่งแร่พลวงในประเทศไทย
แร่พลวงพบมากในจังหวัดแม่ฮ่องสอน, เชียงใหม่, ลำปาง, ลำพูน, แพร่, ตาก, เชียงราย, สุโขทัย, กาญจนบุรี, ชลบุรี, ระยอง, สุราษฎร์ธานี, ตรัง และสตูล
ตำบลนครหลวง
ตำบลนครหลวง เป็นตำบลหนึ่งใน 12 ตำบลของอำเภอนครหลวงจังหวัดพระนครศรีอยุธยา
ประวัติ
ตำบลนครหลวง จัดตั้งขึ้นเมื่อปี พ.ศ. 2445 ที่มาของชื่อตำบลนครหลวง สันนิษฐานว่าตั้งตามชื่อของปราสาทนครหลวง ซึ่งสร้างในสมัยสมเด็จพระเจ้าปราสาททองแห่งกรุงศรีอยุธยา ในปี พ.ศ. 2174 ซึ่งสมเด็จพระเจ้าปราสาททองโปรดให้ช่างถ่ายแบบมาจากปราสาทเมืองพระนครหลวง ประเทศกัมพูชาเพื่อเป็นสถานในพระพุทธศาสนา
การปกครองย่อย
ตำบลนครหลวง ตั้งอยู่ใจกลางของอำเภอนครหลวง ซึ่งมีทั้งหมด 12 ตำบล การแบ่งเขตการปกครองของตำบลนครหลวง แบ่งออกเป็น 9 หมู่บ้าน คือ
ที่ตั้งและอาณาเขต
ตำบลนครหลวงมีอาณาเขตติดต่อกับเขตการปกครองข้างเคียง ดังนี้
การปกครองส่วนท้องถิ่น
ท้องที่ตำบลนครหลวงประกอบด้วยองค์การบริหารส่วนท้องถิ่น 1 แห่ง ได้แก่
บุคคลสำคัญ
พระพรหมดิลก ปริยัตินายกคณาทร บวรศาสนกิจวิธาน ศีลสมาจารนิวิฐ ตรีปิฎกบัณฑิต มหาคณิสสร บวรสังฆาราม คามวาสี (นามสกุลกลิ่นสาลี) น.ธ.เอก, ป.ธ.9,Ph.D. พระราชาคณะเจ้าคณะรองชั้นหิรัญบัฏ,ที่ปรึกษาคณะสงฆ์วัดสามพระยา วรวิหาร แขวงวัดสามพระยา เขตพระนคร กรุงเทพมหานคร ภูมิลำเนาเดิม ณ บ้านเลขที่ 116 หมู่ที่ 6 ตำบลนครหลวง อำเภอนครหลวง จังหวัดพระนครศรีอยุธยา
โทมัส เคล็สทีล
โทมัส เคล็สทีล (Thomas Klestil) เป็นนักการทูตและนักการเมืองชาวออสเตรีย เขาดำรงตำแหน่งประธานาธิบดีออสเตรียในปี ค.ศ. 1992 และได้รับเลือกเข้าดำรงตำแหน่งในปี ค.ศ. 1998
1932 2004
กฤตพร หาญโยธิน
กฤตพร หาญโยธิน ชื่อเล่น แนน (เกิด 22 พฤศจิกายน พ.ศ. 2536) เป็นนักแสดงหญิงชาวไทย
วัดคลองใหม่ (กรุงเทพมหานคร)
วัดคลองใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงช่องนนทรี เขตยานนาวา กรุงเทพมหานคร มีพระ​มหา​วิ​สันต์​ เ​ขม​ส​จ​ฺ​จ​วาทีเป็นเจ้าอาวาส
วัดคลองใหม่เป็นวัดโบราณ สร้างเมื่อ พ.ศ. 2345 ได้รับพระราชทานวิสุงคามสีมาเมื่อ พ.ศ. 2355 สิ่งศักดิ์สิทธิ์ในวัดได้แก่ หลวงพ่อเงิน เป็นพระประธานประดิษฐานอยู่ในพระอุโบสถ ลักษณะการใช้พื้นที่สีเขียวในวัด โดยรวมเป็นลานคอนกรีตกว้างซึ่งใช้เป็นที่จอดรถสำหรับชุมชนในบริเวณใกล้เคียง มีการปลูกไม้ยืนต้นขนาดใหญ่สลับกับไม้กระถางในบริเวณรอบอุโบสถ ภายในวัดไม่มีพื้นที่สำหรับนั่งเล่นหรือพักผ่อน พื้นที่สีเขียวในวัดคลองใหม่มีพื้นที่ 611.82 ตารางเมตรหรือร้อยละ 10.30 ของพื้นที่วัดทั้งหมด ในวัดยังมีโรงเรียนวัดคลองใหม่ เปิดเมื่อวันที่ 1 มิถุนายน พ.ศ. 2477 สร้างในสมัยพระครูสุทธิธรรมานุกูลเป็นเจ้าอาวาส
โอกาดะ ฮันโก
มีการจัดแสดงผลงานของเขาในสถาบันทั่วโลก เช่น พิพิธภัณฑ์ศิลปะอินเดียแนโพลิส, พิพิธภัณฑ์ศิลปะโฮโนลูลู, พิพิธภัณฑ์ศิลปะมหาวิทยาลัยวิชิแกน, พิพิธภัณฑ์ศิลปะเมโทรโพลิทัน, สถาบันศิลปะมินนีแอโพลิส, พิพิธภัณฑ์ศิลปะฮาร์วาร์ด และพิพิธภัณฑ์ศิลปะเทศมณฑลลอสแอนเจลิส
สะพานเดินเรือ
สะพานเดินเรือ (bridge) คือพื้นที่ยกสูงขึ้นจากดาดฟ้าเรือ หรือห้องหรือสถานีบนเรือสำหรับควบคุมและสั่งการเรือ เมื่อเดินเรือ สะพานเดินเรือนั้นถูกควบคุมโดยนายยามเรือเดิน และมีนายท้ายเรือเป็นผู้ช่วยในการเฝ้าระวัง หากเป็นเหตุการณ์สำคัญ นายเรือจะประจำที่สะพานเดินเรือ โดยมีนายยามเรือเดิน นายท้ายเรือ และนำร่องเป็นผู้ช่วย
กีฬายกน้ำหนักในโอลิมปิกฤดูร้อน 1956
การแข่งขันกีฬายกน้ำหนักในกีฬาโอลิมปิกฤดูร้อน 1956 จัดการแข่งขันที่เมลเบิร์น ประเทศออสเตรเลีย มีการชิงชัย 7 เหรียญทอง
แอนเนอ บรูค
แอนเนอ บรูค (23 สิงหาคม ค.ศ. 1907 – 13 ธันวาคม ค.ศ. 1978) เป็นนักแสดงหญิงชาวเยอรมัน  แสดงภาพยนตร์มากถึง 45 เรื่อง ตั้งแต่ปี ค.ศ. 1936 ถึง ค.ศ. 1978
ซาวด์การ์เดน
ซาวด์การ์เดน (Soundgarden) เป็นวงร็อกอเมริกันก่อตั้งวงในเมืองซีแอตเทิล รัฐวอชิงตันในปี 1984 โดยนักร้องนำและมือกีตาร์ คริส คอร์เนลล์, กีตาร์ลีด คิม ธายิลและมือเบส ฮิโระ ยามาโมโตะ ต่อมาแมตต์ แคเมรอนกลายเป็นมือกลองถาวรในปี 1986 ขณะที่เบน เชปเพิร์ด มือเบสเป็นสมาชิกถาวรแทนที่ยามาโมโตะในปี 1990
ซาวด์การ์เดนถือเป็นวงสำคัญวงหนึ่งที่สร้างสรรค์เพลงแนวกรันจ์ แนวเพลงอัลเทอร์เนทีฟร็อกอย่างหนึ่งที่พัฒนาขึ้นในซีแอตเทิล วงอยู่สังกัดซับป็อป ซาวด์การ์เดนถือเป็นวงกรันจ์วงแรกที่ได้เซ็นสัญยากับค่ายใหญ่ ถึงแม้ว่าวงจะไม่ประสบความสำเร็จด้านการตลาด จนกระทั่งวงเนอร์วานาและเพิร์ลแจม สร้างกระแสแนวกรันจ์ให้เกิดขึ้นในช่วงทศวรรษ 1990
ซาวด์การ์เดนประสบความสำเร็จมากที่สุดกับผลงานอัลบั้มในปี 1994 ชุด Superunknown ที่เปิดตัวโดยการเข้าอันดับ 1 บนชาร์ทบิลบอร์ด และยังมีซิงเกิ้ลที่ได้รับรางวัลแกรมมี่อย่าง "Black Hole Sun" และ "Spoonman" ต่อมาในปี 1997 วงได้แตกไปเนื่องจากการขัดแย้งกันได้เรื่องทิศทางการสร้างสรรค์ผลงาน ซาวด์การ์เดนมียอดขายกว่า 8 ล้านชุดในสหรัฐอเมริกา และมียอดขายประมาณ 20 ล้านชุดทั่วโลก
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
'''การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 หรือที่นิยมเรียกกันสั้น ๆ ว่า 35/2''' มีขึ้นเมื่อวันที่ 13 กันยายน พ.ศ. 2535 พรรคประชาธิปัตย์ได้ 79 ที่นั่ง จากทั้งหมด 360 ที่นั่ง ไม่ถึงกึ่งหนึ่งของสภาจึงต้องตั้งรัฐบาลผสม ผู้มีสิทธิเลือกตั้งคิดเป็น 61.6%
การเลือกตั้งครั้งนั้นนับการเลือกตั้งครั้งหนึ่งที่ผู้คนตื่นตัวเป็นอย่างมาก เพราะเป็นการเลือกตั้งครั้งแรกหลังเหตุการณ์พฤษภาทมิฬ ที่เกิดขึ้นมาก่อนหน้านั้น นับเป็นการสิ้นสุดของอำนาจเผด็จการทหาร โดย คณะรักษาความสงบเรียบร้อยแห่งชาติ (รสช.) ที่เข้ามาด้วยการรัฐประหารในวันเสาร์ที่ 23 กุมภาพันธ์ พ.ศ. 2534
ผลการเลือกตั้ง พรรคประชาธิปัตย์ ที่ถือเป็นพรรคฝ่ายค้านที่คัดค้านการดำรงตำแหน่งนายกรัฐมนตรีของ พลเอก สุจินดา คราประยูร สมาชิกของคณะ รสช. ที่มิได้มาจากการเลือกตั้ง ได้รับชัยชนะ ด้วยคะแนนเสียงที่ได้มาเป็นลำดับที่หนึ่ง ด้วยจำนวน 79 เสียง จึงเป็นแกนนำในการจัดตั้งรัฐบาล ซึ่งผสมด้วยพรรคการเมืองอีก 4 พรรค คือ พรรคความหวังใหม่, พรรคพลังธรรม, พรรคเอกภาพ และพรรคกิจสังคม มีจำนวนผู้มาใช้สิทธิเลือกตั้งทั้งหมดร้อยละ 42 นับว่ามากกว่าการเลือกตั้งก่อนหน้านั้น เมื่อเดือนมีนาคม ราวร้อยละ 5 มีจำนวนบัตรเสียคิดเป็นร้อยละ 1.27 และมีการรณรงค์การเลือกตั้งครั้งนั้นมิให้มีการทุจริต โดยคณะกรรมการองค์กรกลาง ใช้คำขวัญที่ว่า "ขายเสียง ขายสิทธิ เหมือนขายชีวิต ขายชาติ" การเลือกตั้งครั้งนี้เป็นครั้งล่าสุดที่พรรคประชาธิปัตย์ชนะการเลือกตั้ง
สุภัคชญา รัตนใหม่
สุภัคชญา รัตนใหม่ (11 มิถุนายน พ.ศ. 2541 –) หรือชื่อในวงการคือ พลอย สุภัคชญา เป็นนักร้องลูกทุ่งธชยสังกัดไวท์ไลน์ มิวสิค เธอเป็นที่รู้จักจากผู้ชนะเลิศ 21 สมัยจากรายการประกวดร้องเพลงลูกทุ่ง มาสเตอร์คีย์ เวทีแจ้งเกิด, ชิงช้าสวรรค์ รวมไปถึงรายการ ชุมทางดาวทอง, เดอะวอยซ์ไทยแลนด์ ซีซั่นที่ 6, เดอะวอยซ์ ออล สตาร์ส ไทยแลนด์, นักสู้คู่ดาว ทางช่อง 3 เอชดี และมีผลงานเพลงหลังจากการประกวดในเดือนธันวาคม พ.ศ. 2560 ในชื่อ ตราบธุลีดิน
ประวัติ
เธอเกิดวันที่ 11 มิถุนายน พ.ศ. 2541 ที่ตำบลหนองพระ อำเภอวังทรายพูน จังหวัดพิจิตร เป็นบุตรของนางสมพร สุดชีแสง เกิดที่บ้านหนองโพธิ์ ตำบลหนองพระ อำเภอวังทรายพูน จังหวัดพิจิตร และนายเฉลิมพร รัตนใหม่เกิดที่บ้านวังทรายพูนนอก ตำบลวังทรายพูน อำเภอวังทรายพูน จังหวัดพิจิตร เธอจบประถมศึกษา โรงเรียนอนุบาลวชิร จบมัธยมต้น โรงเรียนอนุบาลวชิร จบมัธยมปลาย โรงเรียนเฉลิมขวัญสตรี จบปริญญาตรี คณะวิศวกรรมศาสตร์ มหาวิทยาลัยนเรศวร
ฌอร์ลชัญ วรรณปกาสิต
ฌอร์ลชัญ วรรณปกาสิต ชื่อเล่น ปุ๊กปิ๊ก (เกิด 10 มิถุนายน พ.ศ. 2536) เป็นนักแสดงและนางงามชาวไทย
จบมัธยมศึกษาสายศิลป์ - ภาษาฝรั่งเศส จากโรงเรียนกรพิทักษ์ศึกษา และศึกษาระดับปริญญาตรีต่อคณะ Bachelor of Communication Arts (DigitalFilm) สาขา Motion Picture & Video ที่ มหาวิทยาลัยรังสิต จบการศึกษาในปีพุทธศักราช2558 เส้นทางการเข้าสู่วงการบันเทิงนั้นได้ผ่านการคัดเลือกจากฝ่าย RsCasting ช่อง8
ตัวที่สอง KARAMAIL - เธออยู่ด้วยกันพูดถึงฉันว่าไง (2558) และละครเรื่องแรก แม้เลือกเกิดได้
ผลงานอื่นๆ
MV คิดถึงเธอแทบจะตายแล้ว - Jeff The demo 2013
โมแฮมแมดยอร์
โมแฮมแมดยอร์ เป้นเมืองและเมืองหลักในอำเภอโมแฮมแมดยอร์ เทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 เมืองนี้มีประชากร 8,018 คนใน 1,953 ครัวเรือน
ยากุป โกลัส
ยากุป โกลัส (Яку́б Ко́лас; 3 พฤศจิกายน ค.ศ. 1882 – 13 สิงหาคม ค.ศ. 1956) มีชื่อจริงคือ มิตส์เกียวิช กันสตัญชิน มีคัยลาวิช (Міцке́віч Канстанці́н Міха́йлавіч) เป็นทั้งนักเขียนและกวีของประชาชนชาวเบลารุสแห่งเบลารุสสาธารณรัฐสังคมนิยมโซเวียต (ค.ศ. 1926) และเป็นสมาชิก (ค.ศ. 1928) และรองประธาน (ตั้งแต่ ค.ศ. 1929) ของบัณฑิตยสถานวิทยาศาสตร์เบลารุส
ในผลงานของเขา ยากุป โกลัส เป็นที่รู้จักในด้านความเห็นอกเห็นใจต่อชาวชนบทเบลารุสสามัญชน นี่เป็นสิ่งที่เห็นได้ชัดจากนามปากกาของเขาที่ใช้ชื่อ "โกลัส" ซึ่งหมายถึง "กรรณแห่งเมล็ดพืช" ในภาษาเบลารุส เขาได้เขียนบทกวีสะสมชุด เพลงแห่งการถูกจองจำ
(ค.ศ. 1954) เป็นเรื่องราวเกี่ยวกับชีวิตก่อนการปฏิวัติของชาวชนบทเบลารุสกับปัญญาชนประชาธิปไตย เขาได้รับรางวัลรัฐสหภาพโซเวียต ใน ค.ศ. 1946 และ 1949
อีริช ชีลลอว์
อีริช ชีลลอว์ (Erich Schellow; 27 กุมภาพันธ์ ค.ศ. 1915 – 25 พฤศจิกายน ค.ศ. 1995) เป็นนักแสดงละครเวที ภาพยนตร์และโทรทัศน์ชาวเยอรมัน
พระราชพงศาวลีราชวงศ์อะคีเมนิด
จักรวรรดิอะคีเมนิดเป็นจักรวรรดิแรกชาวเปอร์เซีย ซึ่งสถาปนาขึ้นเมื่อ 550 ปีก่อนคริสตกาลโดยจักรพรรดิไซรัส มหาราช บทความดังกล่าวประกอบด้วยพระราชพงศาวลีราชวงศ์อะคีเมนิด
วอลเลย์บอลชายไทยแลนด์ลีก 2010
วอลเลย์บอลชายไทยแลนด์ลีก 2010 หรือ วอลเลย์บอลชายไทยแลนด์ลีก ฤดูกาล 2553 โดยครั้งนี้จัดขึ้นเป็นครั้งที่ 5 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยจะเริ่มแข่งขันในวันที่ 30 มกราคม พ.ศ. 2553 และสิ้นสุดฤดูกาลในวันที่ 22 พฤษภาคม พ.ศ. 2553
ตารางคะแนน
แหล่งข้อมูล: smmsport
รางวัล
รางวัลนักกีฬายอดเยี่ยมแต่ละตำแหน่งดังต่อไปนี้
ปักกิ่ง (พันธุ์สุนัข)
ปักกิ่ง เป็นสุนัขพันธุ์ทอยที่มีต้นกำเนิดในประเทศจีน อีกสายพันธุ์หนึ่งมีชื่อภาษาอังกฤษที่มาจากแหล่งเดียวกันกับชื่อภาษาจีนของสายพันธุ์นี้ซึ่งแปลว่า "สุนัขสิงโต" คือซือจื่อ
สายพันธุ์นี้เป็นที่ชื่นชอบของราชวงศ์ในราชสำนักจีน เนื่องจากเป็นทั้งสุนัขตักและสุนัขคู่หู และชื่อของมันหมายถึงเมืองปักกิ่งซึ่งเป็นที่ตั้งของพระราชวังต้องห้าม สายพันธุ์นี้มีลักษณะและปัญหาสุขภาพหลายประการที่เกี่ยวข้องกับลักษณะที่เป็นเอกลักษณ์ เนื่องจากลักษณะที่พึงประสงค์ ปักกิ่งจึงเป็นส่วนหนึ่งของการพัฒนาพันธุ์ผสมของนักออกแบบเช่น Peekapoo (ผสมกับพุดเดิ้ล) และ Peke-a-tese (ผสมกับ มอลตา) สายพันธุ์นี้มีต้นกำเนิดในประเทศจีนตะวันตก
ขน
มาตรฐานสายพันธุ์ทั้งหมดอนุญาตให้มีการผสมสีได้หลากหลาย ส่วนใหญ่มีสีทองสีแดงหรือสีดำ สีครีม, สีดำ, สีขาว, สีน้ำตาล, สีดำผสมสีน้ำตาลและบางครั้งก็มี 'สีน้ำเงิน' หรือสีเทาชนวนปรากฏในสายพันธุ์
ใบหน้าสีดำหรือใบหน้าที่มีสีตัวเองเป็นที่ยอมรับอย่างเท่าเทียมกันในการแสดงสุนัข โดยไม่คำนึงถึงสีขนของปาก จมูกริมฝีปากและขอบตาสีดำ และต้องการดูแลเป็นอย่างมาก ปักกิ่งมีน้ำหนักตั้งแต่ 7 to 14 lb และยืนสูงประมาณ 6 - 9 in ที่ไหล่ แต่บางครั้งอาจมีขนาดเล็กกว่ ปักกิ่งที่มีน้ำหนักเกิน 15 ปอนด์ถูกตัดสิทธิ์เข้าร่วมการแสดง
ปักกิ่งมีความยาวมากกว่าส่วนสูงเล็กน้อยเมื่อวัดจากส่วนหน้าถึงก้น โครงร่างโดยรวมเป็นอัตราส่วนโดยประมาณ 3 ต่อ 5
จังหวัดพิบูลสงคราม
จังหวัดพิบูลสงคราม เป็น 1 ใน 4 จังหวัดที่ประเทศไทยได้ดินแดนคืนจากฝรั่งเศสในช่วง พ.ศ. 2484 โดยยกท้องที่การปกครองเสียมราฐขึ้นเป็นจังหวัด ภายหลังสงครามโลกครั้งที่ 2 ไทยต้องส่งดินแดนจังหวัดพิบูลสงครามคืนให้แก่ฝรั่งเศส ซึ่งปกครองประเทศกัมพูชาอยู่ในขณะนั้น ปัจจุบันคือจังหวัดเสียมราฐ จังหวัดอุดรมีชัย และจังหวัดบันทายมีชัยในประเทศกัมพูชา
ประวัติ
พื้นที่ของจังหวัดนี้เดิมอยู่ในมณฑลบูรพาในสมัยรัชกาลที่ 5 และตกอยู่ภายใต้ความปกครองของฝรั่งเศสเมื่อปี พ.ศ. 2450 ก่อนได้ดินแดนคืนจากฝรั่งเศสในสงครามโลกครั้งที่สอง เมื่อ พ.ศ. 2484 โดยชื่อ จังหวัดพิบูลสงคราม นี้ตั้งขึ้นเพื่อเป็นเกียรติแก่ จอมพล แปลก พิบูลสงคราม นายกรัฐมนตรีไทยในขณะนั้น ทั้งนี้ ยังปรากฏว่ามีการสร้างอนุสาวรีย์ไก่ขาวกางปีกซึ่งเป็นสัญลักษณ์ของจอมพลแปลกไว้เป็นอนุสรณ์ของจังหวัดนี้ เมื่อมีการกำหนดให้มีตราประจำจังหวัดทั่วประเทศ กรมศิลปากรก็ได้นำอนุสาวรีย์ดังกล่าวมาผูกเป็นรูปตราประจำจังหวัดไว้ด้วย ส่วนชื่ออำเภอต่าง ๆ ที่ตั้งขึ้นในทั้ง 4 จังหวัด ที่ได้คืนมาจากฝรั่งเศสนั้น ส่วนหนึ่งตั้งชื่อตามบุคคลที่มีบทบาทอย่างสูงในการรบสงครามอินโดจีน
อย่างไรก็ตาม ในการได้ดินแดนเสียมราฐคืนมาเป็นจังหวัดพิบูลสงครามนั้น นครวัดยังคงอยู่ในเขตของฝรั่งเศส และปราสาทบันทายศรีแม้ตามเส้นแบ่งแดนจะอยู่ในเขตจังหวัดพิบูลสงคราม แต่ฝรั่งเศสได้ขอให้ขีดวงล้อมให้ดินแดนที่ตั้งของปราสาทบันทายศรีเป็นของฝรั่งเศสตามเดิม โดยมีฝ่ายญี่ปุ่นซึ่งเป็นผู้ไกล่เกลี่ยได้เห็นชอบตามคำขอของฝรั่งเศส ปราสาททั้งสองจึงไม่อยู่ในเขตอธิปไตยของไทยในช่วงสงครามโลกครั้งที่ 2
ในระหว่างที่จังหวัดนี้อยู่ในการปกครองของประเทศไทย ได้มีการจัดการเลือกตั้งขึ้น 2 ครั้ง ครั้งแรกเมื่อ 6 มกราคม พ.ศ. 2489 นายประยูร อภัยวงศ์​ได้เป็นส.ส. ของจังหวัดพิบูลสงครามและเมื่อเลือกตั้งเพิ่มเติมเมื่อ 5 สิงหาคม พ.ศ. 2489 ได้นายญาติ ไหวดี​ เป็น ส.ส.จังหวัดพิบูลสงครามเพิ่มเติม ก่อนจะคืนดินแดนดังกล่าวให้ฝรั่งเศส
การแบ่งเขตการปกครอง
เมื่อแรกตั้งจังหวัดนั้น ได้แบ่งการปกครองออกเป็น 6 อำเภอ ตามประกาศเรื่องตั้งอำเภอ ลงวันที่ 23 กรกฎาคม พุทธศักราช 2484 ดังนี้
จังหวัดพิบูลสงครามจึงมีเขตการปกครองจนถึง พ.ศ. 2489 รวมทั้งสิ้น 7 อำเภอ คือ อำเภอไพรีระย่อเดช อำเภอกลันทบุรี อำเภอพรหมขันธ์ อำเภอเกรียงศักดิ์พิชิต อำเภอวารีแสน อำเภอศรีโสภณ และอำเภอสินธุสงครามชัย
บียอร์นมนุษย์เหล็ก
บี ยอร์นชาติฉกาจ (Bjorn Ironside, Bjǫrn Járnsíða, Björn Járnsíða, Björn Järnsida, Bjørn Jernside, ละตินโบราณ: Bier Costae ferreae) เป็นผู้นำไวกิงชื่อดังที่ตำนานเล่าว่าได้ขึ้นปกครองเป็นปฐมกษัตริย์สวีเดนแห่งราชวงศ์มุนเซอร์ (หรือราชวงศ์อุปซอลา) เขามีชีวิ undefined อยู่ในช่วงคริสต์ศตวรรษที่ 9 บิดาของเขาคือรักนาร์ ล็อดบร็อคผู้เป็นตำนาน
อลิซอินเชนส์
อลิซอินเชนส์ (Alice in Chains) เป็นวงร็อกอเมริกัน ก่อตั้งในซีแอตเทิล รัฐวอชิงตัน ในปี 1987 โดยมือกีตาร์ เจอร์รี แคนเทรลล์ และนักร้อง เลย์น สตาเลย์ ถึงแม้ว่าจะทำเพลงโดยมากในแนวกรันจ์ แต่ดนตรีก็มีส่วนของเฮฟวีเมทัล และอคูสติกด้วย ตั้งแต่การก่อตั้งวง อลิซอินเชนส์ออกผลงานสตูดิโออัลบั้ม 3 ชุด, อีพี 2 ชุด, อัลบั้มแสดงสด 2 ชุด, อัลบั้มรวมเพลง 4 ชุด และดีวีดี 2 ชุด วงเป็นที่รู้จัก มีจุดเด่นเรื่องเสียงร้องที่กลมกลืนเสียงร้องของสตาเลย์และแคนเทรลล์ด้วยกัน
บียอร์นมนุษย์เหล็ก
ตำนานเชื้อสายวงศ์ตระกูล
ตำนานวีรชนของรักนาร์ ล็อดบร็อคและเหล่าบุตรชาย ซึ่งเป็นตำนานวีรชนในคริสต์ศตวรรษที่ 13 ของไอส์แลนด์กล่าวว่าบียอร์นมนุษย์เหล็กเป็นบุตรชายของรักนาร์ ล็อดบร็อคกับอัสเลาก์ บิดาของบียอร์นเป็นบุคคลดังในบทกวีโบราณและตำนานวีรชนไวกิงผู้รุกรานราชอาณาจักรแฟรงก์และอังกฤษยุคแองโกล-แซกซอนในช่วงคริสต์ศตวรรษที่ 9 บียอร์นมีพี่ชายหนึ่งคน คือ อิวาร์ไร้กระดูก กับน้องชายสองคน คือ วิตเซิร์ก (หรือฮัล์ฟดัน รักนาร์สสัน) และซิเกิร์ดงูในดวงตา ทั้งยังมีพี่น้องต่างแม่อีกหลายคน แม้จะไม่มีหลักฐานทางประวัติศาสตร์ที่พิสูจน์ว่าเขามีตัวตนอยู่จริง แต่วรรณกรรมเก่าแก่หลายเรื่องแต่งขึ้นเพื่ออุทิศให้แก่เขา
ตำนานกล่าวว่าบิดาของรักนาร์หรือปู่ของบียอร์น คือ พระเจ้าซิเกิร์ด ฮริงของสวีเดน โดยทวดของบียอร์นเป็นบุตรของพระเจ้าวัลดาร์ หลังพระเจ้าวัลดาร์สวรรคต พระเจ้ารันแดวร์ พระโอรสของพระองค์ซึ่งเป็นทวดของบียอร์นได้ขึ้นสืบทอดบัลลังก์สวีเดน ในเวลาเดียวกันพระเจ้าฮาร์อัลด์ วอร์ทูธได้สถาปนาตนเป็นกษัตริย์แห่งเดนมาร์กและทำการพิชิตสวีเดน เมื่อพระเจ้ารันแดวร์สวรรคต พระเจ้าซิเกิร์ด ฮริงได้ขึ้นสืบทอดบัลลังก์ต่อจากพระองค์ โดยน่าจะเป็นกษัตริย์ภายใต้พระเจ้าฮาร์อัลด์ ต่อมากษัตริย์ทั้งสองได้ขัดแย้งกันจนส่งผลให้เกิดสมรภูมิบราวเวลลีร์ (หรือบรัววัลลา) ณ ที่ราบเอิสเตอร์เยิตลันด์ พระเจ้าฮาร์อัลด์กับพระโอรสทั้งหลายถูกสังหาร พระเจ้าซิเกิร์ดสถาปนาตนขึ้นปกครองสวีเดนและเดนมาร์ก
อลิซอินเชนส์
อลิซอินเชนส์ประสบความสำเร็จในระดับนานาชาติ ในฐานะวงดนตรีที่มีส่วนในการเคลื่อนไหวของเพลงกรันจ์ช่วงต้นทศวรรษ 1990 ร่วมกับวงอื่นอย่างเนอร์วานา, เพิร์ลแจม และซาวด์การ์เดน ถือเป็นวงหนึ่งที่ประสบความสำเร็จในทศวรรษ 1990 ด้วยยอดอัลบั้มขายกว่า 15 ล้านชุดในสหรัฐอเมริกาเพียงแห่งเดียว วงยังมีอัลบั้ม 2 อัลบั้มติดชาร์ตอันดับ 1 บนบิลบอร์ด 200 (Jar of Flies และ Alice in Chains) มีซิงเกิ้ล 11 ซิงเกิ้ลที่ติดท็อป 10 บนชาร์ทเมนตรีมร็อกแทร็ค และได้รับการเสนอชื่อเข้าชิงรางวัลแกรมมี่ 6 ครั้ง
ถึงแม้ว่าวงจะไม่เคยประกาศแตกวงอย่างเป็นทางการ แต่วงก็มีปัญหา จากการไม่เข้าร่วมที่เกิดจากปัญหาของเลย์น สตาลีย์กับปัญหาเรื่องทรัพย์สิน นำไปสู่การเสียชีวิตของเขาในปี 2002 อลิซอินเชนส์กลับมารวมตัวกันใหม่ในปี 2005 และจากข้อมูลปี 2009 พวกเขาเสร็จสิ้นการทำงานผลงานสตูดิโออัลบั้มครั้งแรกในรอบ 14 ปี กับนักร้องนำคนใหม่ที่ชื่อ วิลเลียม ดูวอลล์ อัลบั้มจะวางแผนเดือนกันยายน 2009 โดยค่ายเวอร์จิน/อีเอ็มไอ
บียอร์นมนุษย์เหล็ก
ตำนานเชื้อสายวงศ์ตระกูล
หลังพระเจ้าซิเกิร์ดสวรรคตในราวปี ค.ศ. 804 รักนาร์ได้ขึ้นเป็นกษัตริย์ ในปี ค.ศ 845 ชาวไวกิงได้รุกรานราชอาณาจักรแฟรงก์และทำการปิดล้อมปารีส ตามบันทึกของชาวแฟรงก์ ผู้นำของกองกำลังไวกิงเป็นชาวนอร์สที่ชื่อว่า "เรกินเฮรัส" ซึ่งตำนานวีรชนของนักปราชญ์หลายคนระบุว่าคือรักนาร์
กองเรือของรักนาร์มีเรือประมาณ 120 ลำบรรทุกคน 5,000 คน จักรพรรดิของชาวแฟรงก์ในเวลานั้นคือจักรพรรดิชาร์ลส์ผู้ศีรษะล้าน พระองค์พยายามปกป้องอาณาเขต แต่กองทัพที่ทรงระดมพลมาได้มีขนาดเล็กเกินไป สุดท้ายปารีสพ่ายแพ้ แต่ชาวไวกิงยอมไปจากเมืองเมื่อจักรพรรดิของชาวแฟรงก์จ่ายค่าไถ่เป็นเงิน 7,000 เหรียญลีฟเรอฝรั่งเศส
รักนาร์สมรสสามครั้ง ภรรยาคนแรกของเขาคือลาแกร์ธาสตรีโล่ ทั้งคู่มีบุตรด้วยกันสามคน เป็นบุตรชายหนึ่งคนชื่อฟรึดเลฟ กับบุตรสาวนิรนามอีกสองคน ภรรยาคนที่สองของเขาคือธูรา บอร์ยาร์เยิร์ต ธิดาของแฮร์เราร์ซึ่งน่าจะเป็นกษัตริย์หรือไม่ก็เอิร์ลแห่งเยิตตาลันด์ รักนาร์กับธูรามีบุตรชายสองคนคือเอริคและอักนาร์ ภรรยาคนที่สามซึ่งเป็นภรรยาคนสุดท้ายของรักนาร์คืออัสเลาก์ ธิดาของซิเกิร์ดผู้สังหารมังกรฟอฟนีร์กับบรึนฮิลเดอร์สตรีโล่
การรุกรานดินแดนของชาวไวกิง
ตำนานวีรชนของรักนาร์ ล็อดบร็อคและเหล่าบุตรชาย กล่าวว่าบียอร์นและพี่น้องต่างเติบโตมาโหดเหี้ยมและเจ้าเล่ห์พอๆ กับบิดา บุตรชายของรักนาร์ต่างเจริญรอยตามบิดาด้วยการออกไปเสี่ยงภัยในต่างแดน รุกรานดินแดนต่างๆ ทั่วยุโรปและปล้นเอาสมบัติจำนวนมากมายกลับมาบ้านเกิดเมืองนอน บุตรชายของรักนาร์ได้ยึดครองอาณาเขตอันได้แก่ เกาะเชลลันด์, รีกอตาลันด์ (หรือคาบสมุทรจัตแลนด์), กอตลันด์, เออลันด์ และเกาะเล็กเกาะน้อยทั้งหลาย พวกเขาตั้งเมืองลาจราบนเกาะเชลลันด์เป็นศูนย์กลางทางอำนาจและตั้งอิวาร์เป็นผู้นำ
ต่อมารักนาร์ได้นำทัพขึ้นฝั่งในอังกฤษ การรุกรานในช่วงแรกประสบความสำเร็จ แต่สุดท้ายชาวไวกิงพ่ายแพ้ต่อพระเจ้าเอลลา กษัตริย์แห่งนอร์ธัมเบรีย รักนาร์ถูกจับกุมตัวและถูกโยนลงบ่องูจนถึงแก่กรรม บียอร์นกับพี่น้องโจมตีอังกฤษเพื่อแก้แค้นให้บิดา แต่พระเจ้าเอลลาปราบพวกเขาได้ในสมรภูมิแรก อิวาร์ไม่ยอมทำศึกต่อหลังเล็งเห็นว่ากองทัพอังกฤษมีขนาดใหญ่เกินไป เขากลับเลือกทำสัญญาพักรบกับพระเจ้าเอลลาและลงหลักปักฐานในอังกฤษ ต่อมาพี่น้องไวกิงรวบรวมกองทัพใหญ่ได้ บันทึกฝั่งแองโกล-แซกซันเรียกกองทัพที่รวบรวมมาได้นี้ว่า "กองทัพใหญ่ของพวกนอกรีต" ในสมรภูมิต่อมาพระเจ้าเอลลาถูกจับกุมตัวและถูกทรมานจนสวรรคตด้วยวิธีที่เรียกว่า "อินทรีเลือด"
บียอร์นมนุษย์เหล็กกับพี่น้องสานต่อการรุกรานของบิดา คุกคามดินแดนต่างๆ ในอังกฤษ, เวลส์, นอร์ม็องดี, ฝรั่งเศส และอิตาลี ตำนานเล่าว่าพี่น้องไวกิงได้ยึดเมืองลูนี เมืองของอิตาลีซึ่งตั้งอยู่บนพรมแดนระหว่างแคว้นลีกูเรียกับแคว้นตอสคานา โดยต้นเรื่องเกิดจากชาวไวกิงได้ข่าวเรื่องความมั่งคั่งของนครนิรันดร์กาลจึงตั้งเป้ารุกราน บียอร์นได้รวมกลุ่มกับฮัชไตน์ ผู้นำไวกิงอีกคนออกเดินทางไปทำศึกในคาบสมุทรเมดิเตอร์เรเนียนพร้อมกองเรือ 62 ลำ ชาวไวกิงล่องเรือไปตามชายฝั่งมหาสมุทรแอตแลนติกของคาบสมุทรไอบีเรีย ระหว่างทางได้รุกรานอาณาเขตของทั้งชาวคริสต์และชาวมุสลิมจนถึงช่องแคบยิบรอลตาร์ มีบันทึกว่าพวกเขาได้ปล้นทำลายนครหลายแห่งทั้งบนชายฝั่งแอฟริกาเหนือและชายฝั่งตอนใต้ของคาบสมุทรไอบีเรีย หลังล่องเรือและรุกรานไปตามชายฝั่งทางใต้ของราชอาณาจักรแฟรงก์ สุดท้ายชาวไวกิงก็มาถึงชายฝั่งตะวันตกเฉียงเหนือของอิตาลี เมืองแรกที่ถูกปล้นทำลายคือเมืองลูนีซึ่งชาวไวกิงเข้าใจผิดว่าเป็นกรุงโรม
การปิดล้อมเมืองลูนี
ในการปิดล้อมเมืองลูนี ชาวไวกิงรู้ว่าเมืองมีป้อมปราการที่แข็งแกร่งมาก การปิดล้อมจะกินเวลานาน จึงคิดจะยึดเมืองด้วยการใช้กำลังอย่างรุนแรงป่าเถื่อนแต่ไม่สำเร็จ ชาวไวกิงจึงหาหนทางใหม่ด้วยการใช้กลอุบายที่ถูกเล่าเป็นสองเวอร์ชัน คือ
เวอร์ชันแรกเล่าว่าบียอร์น (หรือฮัชไตน์) ส่งผู้ส่งสาส์นไปหาบิชอปแห่งลูนีเพื่อแจ้งข่าวลวงว่าผู้นำของชาวไวกิงกำลังล้มป่วยหนัก บนเตียงถึงแก่กรรมเขาได้เปลี่ยนเข้ารีตและสิ้นลมไปพร้อมกับความหวังว่าจะได้รับการฝังใต้ผืนดินอันศักดิ์สิทธิ์ในพื้นที่โบสถ์ อีกเวอร์ชันหนึ่งเล่าว่าบียอร์นไม่ได้แกล้งตาย แต่แกล้งทำเป็นป่วยหนักและต้องการเปลี่ยนเข้ารีตก่อนสิ้นลมหายใจ ในทั้งสองเวอร์ชันบิชอปหลงเชื่อข่าวลวงดังกล่าวจึงอนุญาตให้กลุ่มชาวไวกิงขนศพผู้นำเข้ามาในเมือง ตำนานกล่าวว่าชาวไวกิงได้ซ้อนดาบไว้ใต้เสื้อคลุม เมื่อเข้ามาในลูนีบียอร์นได้กระโดดออกมาจากโลงศพและนำคนของตนไปที่ประตูเมืองเพื่อเปิดประตูเมืองให้ชาวไวกิงที่เหลือเข้ามาในเมืองจนยึดเมืองลูนีได้ ต่อมาชาวไวกิงรู้ว่าเมืองดังกล่าวไม่ใช่กรุงโรม ด้วยความโกรธและอับอายจึงได้ปล้นทำลายและเผาเมือง
การกลับสู่แดนเหนือ
หลังทำลายเมืองลูนี บียอร์นกับกลุ่มชาวไวกิงล่องเรือไปตามแม่น้ำอาร์โน เรื่องราวหลังจากนั้นไม่ปรากฏชัดเจน แต่มีข่าวลือว่าพวกเขาได้ล่องเรือไปทางตะวันออกของคาบสมุทรเมดิเตอร์เรเนียน พวกเขาปรากฏตัวอีกครั้งนอกชายฝั่งของคาบสมุทรไอบีเรีย มีบันทึกกล่าวว่าระหว่างเดินทางกลับบ้านพวกเขาเผชิญหน้ากับกองทัพเรือของอัลอันดะลุสตรงช่องแคบยิบรอลตาร์ กองทัพมุสลิมใช้อาวุธที่มีชื่อว่า "ไฟของชาวกรีก" ซึ่งสร้างหายนะครั้งใหญ่ให้แก่ชาวไวกิง ว่ากันว่าเรือไวกิงถูกชาวมุสลิมทำลายไปถึง 40 ลำ เพื่อเรียกขวัญกำลังใจกลับคืนมาบียอร์ได้รุกรานสเปนส่วนที่เป็นของชาวคริสต์ หนึ่งในนั้นคือกรุงปัมโปลนา แม้จะเหลือเรือกลับไปสแกนดิเนเวียเพียง 20 ลำ แต่บียอร์นได้สมบัติกลับไปมากมาย
ตำนานวีชนของเฮร์วาราร์ กล่าวว่าบียอร์นมีบุตรชายสองคน คือ เรฟิล และเอริก บียอร์นส์สัน เอริกได้สืบทอดบัลลังก์สวีเดนต่อจากบิดา ตำนานวีรชนของเอริกแดง กล่าวว่าบียอร์นมีบุตรชายคนหนึ่งนามว่าอัสลักซึ่งเป็นบรรพบุรุษของธอร์ฟินน์ คาร์ลเซฟนี นักสำรวจชื่อดังชาวไอส์แลนด์
สปริงบ็อก
สปริงบ็อก (Springbok; ) สัตว์กีบคู่ชนิดหนึ่ง จำพวกแอนทิโลป จัดเป็นเพียงชนิดเดียวเท่านั้นที่อยู่ในสกุล Antidorcas ที่ยังดำรงเผ่าพันธุ์มาจนถึงปัจจุบันเพราะชนิดอื่น ๆ สูญพันธุ์ไปหมดแล้ว
ลักษณะและพฤติกรรม
สปริงบ็อกจัดเป็นแอนทิโลปขนาดกลางจำพวกกาเซลล์ พบกระจายพันธุ์เฉพาะแอฟริกาตอนใต้แถบลุ่มแม่น้ำแซมเบซีเท่านั้น ตัวผู้มีเขาโค้งเป็นรูปตัววี ตัวเมียมีเขาเช่นกัน แต่มีขนาดเล็กและสั้นกว่าตัวผู้ มีขนาดความสูงจากหัวไหล่ถึงปลายเท้าประมาณ 78–84 เซนติเมตร น้ำหนักตัวประมาณ 31–36 กิโลกรัม อายุขัยโดยเฉลี่ย 10 ปี
สปริงบ็อกรวมตัวกันหากินเป็นฝูงในทุ่งหญ้าและกินหญ้าเป็นอาหาร การที่ได้เชื่อว่าเป็นสปริงบ็อก มาจากพฤติกรรมที่สามารถกระโดดลอยตัวได้สูงและไกลมากยามตกใจหรือหลบหนีศัตรู โดยกระโดดได้สูงกว่า 8–10 ฟุต หรือ 4 เมตร และกระโดดได้ไกลถึง 15 เมตร สามารถวิ่งได้เร็วถึง 97 กิโลเมตร/ชั่วโมง สปริงบ็อกมีหลากหลายสีตามลักษณะทางพันธุกรรม
จากพฤติกรรมเช่นนี้ ทำให้สปริงบ็อกได้รับการยกย่องให้เป็นสัตว์ประจำชาติและสัญลักษณ์ทางการกีฬาของแอฟริกาใต้
การจำแนก
จำแนกออกเป็นชนิดย่อยได้ 3 ชนิด คือ
ออกัสตินแห่งแคนเทอร์เบอรี
นักบุญออกัสตินแห่งแคนเทอร์เบอรี (Augustine of Canterbury) (ราวต้นคริสต์ศตวรรษที่ 6–26 พฤษภาคม ค.ศ. 604) เป็นนักพรตโรมันคาทอลิกคณะเบเนดิกติน ต่อมาได้รับแต่งตั้งเป็นอาร์ชบิชอปแห่งแคนเทอร์เบอรีองค์แรกเมื่อปี ค.ศ. 598 และถือกันว่าเป็น “อัครทูตเพื่อชาวอังกฤษ” (Apostle to the English) และเป็นผู้วางรากฐานของศาสนาคริสต์ในอังกฤษ
นักบุญออกัสตินเป็นรองอธิการอาราม (prior) ในกรุงโรม เมื่อสมเด็จพระสันตะปาปาเกรกอรีที่ 1 เลือกให้เป็นผู้นำในการไปเผยแพร่ศาสนาในปี ค.ศ. 595 ในบริเตนโดยมีจุดประสงค์ที่จะชักชวนให้เอเธลเบิร์ตแห่งเคนต์ (Æthelberht of Kent) เปลี่ยนมานับถือคริสต์ศาสนา การที่เลือกเคนต์คงเป็นเพราะตั้งอยู่ใกล้หลายราชอาณาจักรที่นับถือศาสนาคริสต์ในกอล และเอเธลเบิร์ตเสกสมรสกับเจ้าหญิงเบอร์ธา (Bertha of Kent) ซึ่งเป็นคริสต์ศาสนิกชนและหวังกันว่าจะมีอิทธิพลต่อพระสวามีบ้าง ก่อนที่จะเดินทางไปถึงเคนต์กลุ่มมิชชันนารีก็อยากจะหันหลังกลับแต่พระสันตะปาปาเกรกอรีก็ทรงยุให้เดินทางต่อ ในที่สุดในปี ค.ศ. 597 นักบุญออกัสตินก็ขึ้นฝั่งอังกฤษที่เทเนทและเดินทางไปเมืองหลักแคนเทอร์เบอรี
ในที่สุดเอเธลเบิร์ตแห่งเคนต์ก็ยอมรับคริสต์ศาสนาและทรงอนุญาตให้มิชชันนารีเผยแพร่คำสอนอย่างเสรีและพระราชทานที่ดินให้ก่อตั้งอารามนอกกำแพงเมือง ออกัสตินได้รับแต่งตั้งให้เป็นบิชอปแห่งอังกฤษและได้ทำการเปลี่ยนศาสนาให้แก่ข้าราชสำนักหลายคน และได้ทำการเปลี่ยนศาสนาให้กับผู้เข้าร่วมพิธีวันคริสต์มาสในปี ค.ศ. 597 เป็นจำนวนนับพัน ในปี ค.ศ. 601 สมเด็จพระสันตะปาปาเกรกอรีที่ 1 ก็ทรงส่งมิชชันนารีมาสมทบในการพยายามที่จะชักชวนให้บิชอปชาวเคลท์ยอมรับอำนาจของออกัสตินแต่ไม่สำเร็จ ในปี ค.ศ. 604 ก็มีการตั้งบิชอปคาทอลิกขึ้นทั้งที่ลอนดอนและโรเชสเตอร์ และมีการก่อตั้งสถานศึกษาเพื่อการฝึกหัดบาทหลวงและมิชชันนารีชาวแองโกล-แซกซัน หลังจากนั้นออกัสตินก็มีส่วนในการจัดการแต่งตั้งลอเรนซ์แห่งแคนเทอร์เบอรีให้สืบอำนาจต่อ ออกัสตินถึงแก่กรรมในปี ค.ศ. 604
ดูเพิ่ม
604
วิลเลียม จี. มอร์แกน
'''วิลเลียม จี. มอร์แกน''' (ค.ศ. 1870-1942) เป็นผู้คิดค้นกีฬาวอลเลย์บอล หรือเดิมเรียก "มินโทเนตต์" (Mintonette) เขาเกิดในล็อกพอร์ต รัฐนิวยอร์ก สหรัฐอเมริกา เขาพบกับเจมส์ ไนสมิท ผู้คิดค้นกีฬาบาสเกตบอล ขณะที่มอร์แกนกำลังศึกษาอยู่ที่วิทยาลัยสปริงฟีลด์ รัฐแมสซาชูเซตส์ ใน ค.ศ. 1892 เช่นเดียวกับไนสมิท มอร์แกนเข้าทำงานในด้านพลศึกษาที่วายเอ็มซีเอ (ชื่อไทยแปลว่า เยาวมานพคริสเตียนอมาตยสมาคม) โดยได้รับอิทธิพลจากไนสมิทและบาสเกตบอล ใน ค.ศ. 1895 ที่โฮลโยค รัฐแมสซาชูเซตส์ มอร์แกนได้คิดค้าน "มินโทเนตต์" ซึ่งเป็นกีฬาประเภททีมที่รุนแรงน้อยกว่า ซึ่งเหมาะสมสำหรับสมาชิกที่มีอายุมากของวายเอ็มซีเอมากกว่า แต่ยังเป็นกีฬาที่ยังต้องอาศัยทักษะด้านกรีฑา ภายหลังอัลเฟรดเอสฮัลสตีด เฝ้าชมมินโทเนตต์และเปลี่ยนชื่อเป็น "วอลเลย์บอล" เพราะหัวใจของกีฬา คือ การ "เล่นวอลเลย์บอล" ไปและกลับข้ามตาข่าย
มอร์แกนเสียชีวิตใน ค.ศ. 1942 มีโรงเรียนประถมในไฮลโยค ชื่อ โรงเรียนวิลเลียม มอร์แกน ซึ่งตั้งตามชื่อเขา
คริสเตียน รุบ
คริสเตียน รุบ (13 เมษายน ค.ศ. 1886 – 14 เมษายน ค.ศ. 1956) เป็นนักแสดงชาวเยอรมัน แสดงภาพยนตร์มากถึง 100 เรื่อง
พระเจ้าคริสเตียนที่ 6 แห่งเดนมาร์ก
คติพจน์ประจำรัชกาลของพระองค์คือ เพื่อพระผู้เป็นเจ้าและพสกนิกร (For Gud og folket)
พระเจ้าคริสเตียนที่ 6 เสด็จพระราชสมภพเมื่อวันที่ 30 พฤศจิกายน ค.ศ. 1699 ที่ปราสาทโคเปนเฮเกนในเดนมาร์ก เป็นพระราชโอรสในพระเจ้าเฟรเดอริกที่ 4 แห่งเดนมาร์ก และ พระราชินีหลุยส์แห่งเม็คเคลนบวร์ก-กึสโทรว์ และทรงเสกสมรสกับโซฟี มัคดาเลเนอ ฟ็อน บรันเดินบวร์ค-คุล์มบัค เป็นพระราชบิดาของพระเจ้าเฟรเดอริกที่ 5 พระเจ้าคริสเตียนที่ 6 เสด็จสวรรคตเมื่อวันที่ 6 สิงหาคม ค.ศ. 1746 ที่พระราชวังเฮิร์ชโฮล์มในเดนมาร์ก พระบรมศพได้รับการบรรจุที่มหาวิหารรอสคิลด์
ราล์ฟ วายร้ายหัวใจฮีโร่
ราล์ฟ วายร้ายหัวใจฮีโร่ (Wreck-It Ralph) เป็นภาพยนตร์คอมพิวเตอร์แอนิเมชันสามมิติแนวตลกจากประเทศสหรัฐอเมริกา ออกฉายเมื่อ ค.ศ. 2012 ผลิตโดยวอลท์ดิสนีย์แอนิเมชันสตูดิโอส์ จัดจำหน่ายโดยวอลท์ดิสนีย์พิคเจอร์ส เป็นภาพยนตร์การ์ตูนเรื่องยาวลำดับที่ 52 ของดิสนีย์ กำกับโดย Rich Moore
เมเลเกอ็อก
เมเลเกอ็อก (Melekeok) เป็นเมืองเมืองหนึ่งในรัฐเมเลเกอ็อก หนึ่งในสิบหกรัฐของประเทศปาเลา ตัวเมืองตั้งอยู่ริมชายฝั่งตะวันออกของเกาะบาเบลดาออบซึ่งเป็นเกาะที่ใหญ่ที่สุดของประเทศ ในเดือนตุลาคม พ.ศ. 2549 นิคมเงรุลมุดซึ่งตั้งอยู่ห่างจากเมืองนี้ไปทางทิศตะวันตกเฉียงเหนือ 2 กิโลเมตร ได้กลายเป็นที่ตั้งของที่ทำการรัฐบาลแทนที่คอรอร์
คามิโนกาวะ
คามิโนกาวะ (上三川町 (Kaminokawa-machi)) เป็นเมืองที่ตั้งอยู่ในอำเภอคาวาจิ จังหวัดโทจิงิ ประเทศญี่ปุ่น เมืองนี้มีขนาดพื้นที่ทั้งหมด 54.39 sqkm มีประชากรประมาณ 31,243 คน 12,061 ครัวเรือน และมีความหนาแน่นของประชากร 570 คนต่อตารางกิโลเมตร
ภูมิศาสตร์
คามิโนกาวะตั้งอยู่ในพื้นที่ทางตะวันออกเฉียงใต้ของจังหวัดโทจิงิ อยู่ทางเหนือของมหานครโตเกียวห่างไปประมาณ 90 กิโลเมตร พื้นที่ของเมืองประกอบด้วยพื้นที่ราบและแม่น้ำ ไม่มีภูเขา และตั้งอยู่ในส่วนที่ยื่นขึ้นไปทางทิศเหนือของที่ราบคันโต มีแม่น้ำคินูงาวะไหลผ่านเมือง เมืองนี้มีอาณาเขตติดกับนครอุสึโนมิยะทางทิศเหนือ ซึ่งเป็นเมืองหลวงของจังหวัด
ภูมิอากาศ
คามิโนกาวะมีภูมิอากาศแบบอบอุ่นชื้นภาคพื้นทวีป (Köppen Cfa) มีลักษณะคือ มีฤดูร้อนที่อบอุ่น และะฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในคามิโนกาวะอยู่ที่ 13.8 °C ปริมาณน้ำฝนรายปีเฉลี่ยอยู่ที่ 1,378 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.1 °C และต่ำสุดในเดือนมกราคมที่ประมาณ 2.4 °C
ประชากร
จากข้อมูลสำมะโนประชากรของญี่ปุ่น ประชากรของคามิโนกาวะเพิ่มขึ้นอย่างต่อเนื่องในช่วง 50 ปีที่ผ่านมา
ประวัติศาสตร์
มีการก่อตั้งหมู่บ้านคามิโนกาวะ ฮงโงะ และทาโกะ เมื่อวันที่ 1 เมษายน 2432 ซึ่งเป็นการจัดตั้งระบบเทศบาลสมัยใหม่ ต่อมาวันที่ 26 ธันวาคม 1891 หมู่บ้านทาโกะได้เปลี่ยนชื่อเป็นหมู่บ้านเมจิ และยกฐานะหมู่บ้านคามิโนกาวะเป็นเมืองเมื่อวันที่ 1 กรกฎาคม 1893 และในวันที่ 29 เมษายน 1955 เมืองคามิโนกาวะก็ได้ผนวกหมู่บ้านเมจิและฮงโงะเข้ามาเป็นส่วนหนึ่งของเมือง
การเมืองการปกครอง
คามิโนกาวะมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาเทศบาลเมืองที่เป็นสภาเดี่ยวและมีสมาชิก 14 คน เมืองคามิโนกาวะกับนครอุตสึโนมิยะ ประกอบกับเป็นเขตเลือกตั้งที่ให้สมาชิกสภาจังหวัดโทจิงิจำนวน 13 ที่นั่ง ส่วนในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งโทจิงิที่ 1 ในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ
เมืองคามิโนกาวะเป็นที่ตั้งของโรงงานนิสสันโทจิงิ และเป็นผู้ว่าจ้างรายใหญ่ในท้องถิ่น
การศึกษา
คามิโนกาวะมีโรงเรียนที่สังกัดเทศบาลเมือง ได้แก่ โรงเรียนประถม 7 แห่ง และโรงเรียมัธยมต้น 3 แห่ง และมีโรงเรียนมัธยมปลายที่ดำเนินการโดยคณะกรรมการการศึกษาจังหวัดโทจิงิ
รถไฟ
เมืองคามิโนกาวะไม่มีรถไฟโดยสารให้บริการ
รายชื่อเส้นทางรถไฟในประเทศเวียดนาม
รายชื่อเส้นทางรถไฟในประเทศเวียดนาม
เทลลูเรียม
เทลลูเรียม (Tellurium) คือธาตุที่มีหมายเลขอะตอม 52 และสัญลักษณ์คือ Te เทลลูเรียมเป็นธาตุกึ่งโลหะ (metalloid) มีสีขาวเงินเหมือนดีบุก เทลลูเรียมมีสมบัติทางเคมีใกล้เคียงกับซีลีเนียมและกำมะถัน ใช้ประโยชน์ในการทำโลหะผสมและสารกึ่งตัวนำ
แคนเซอร์ เดธมาสค์
แคนเซอร์ เดธมาสค์ ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีกรกฎ ผู้ดูแลปราสาทปูยักษ์ 1 ใน 12 ปราสาทแห่งแซงค์ทัวรี่
ปรากฏตัวครั้งแรก
เดธมาสค์ปรากฏตัวครั้งแรก ณ เทือกเขาโกโรโฮ ประเทศจีน โดยได้รับคำสั่งจากเคียวโกเพื่อไปสังหารท่านผู้เฒ่าในข้อหาทรยศต่อแซงค์ทัวรี่ แต่ในขณะที่เดธมาสค์กำลังจะลงมือนั้น ดราก้อน ชิริว ได้เข้ามาขัดขวางเสียก่อน ชิริวโจมตีเดธมาสค์ด้วยหมัดมังกรผงาดโรซันซึ่งสามารถทำให้เดธมาสค์ถึงกับกระเด็นเลยทีเดียว เดธมาสค์จึงตัดสินใจใช้พลังสู่ยมโลกเซกิชิกิ ในขณะนั้นเอง อาริเอส มู ก็ปรากฏตัวขึ้นเพื่อมาแจ้งข่าวกับท่านผู้เฒ่า ดังนั้น เดธมาสค์จึงตัดสินใจถอยกลับไปยังแซงค์ทัวรี่ เนื่องจากไม่ต้องการต่อสู้กับโกลด์เซนต์พร้อมกันทีเดียวถึง 2 คน
ผู้ดูแลปราสาทปูยักษ์
เดธมาสค์ได้ขังวิญญาณผู้ที่เขาเคยฆ่าไว้ที่ปราสาท ทำให้ดูชั่วร้ายมาก รวมทั้งยังเป็นหนึ่งในเซนต์ผู้รู้ความลับของเคียวโก แต่ยังรับใช้เค้าอยู่ โดยเดธมาสค์ได้ใช้ เซกิชิกิ ใส่ชิริว จนวิญญาณมุ่งไปสู่ยมโลก แต่ปรากฏว่า ชิริวกลับมาได้ จึงใช้พลังอีกครั้ง แต่คราวนี้เขาได้ตามไปเพื่อโยนชิริวลงบ่อนรกเองเลย แต่ด้วยความชั่วของเขาๆ โกลต์ คล็อต จึงไม่ยอมรับเขาแล้วหลุดออกจากร่าง ซึ่งเป็นเหตุให้พ่ายต่อชิริวนั่นเอง
สงครามสุริยะเทพอาเบล
ในภาคสงครามสุริยะเทพอาเบล เดธมาสค์ได้ฟื้นคืนชีพโดยอาศัยพลังของเทพอาเบล เนื่องจากเดธมาสค์มีความเชื่อว่าความแข็งแกร่ง คือ ความถูกต้อง ดังนั้น จึงได้สวามิภักดิ์ต่ออาเบลหลังจากที่อาเทน่าตายลง เดธมาสค์ได้ต่อสู้กับดราก้อน ชิริวซึ่งเดินทางมาช่วยเหลืออาเทน่า โดยได้ใช้พลังสู่ยมโลกเซกิชิก เมื่อมาถึงนรกเดธมาสค์ได้บอกให้ชิริวรู้เรื่องการเดินทางไปสู่ความตายของอาเทน่าก่อนที่จะสังหารชิริว อย่างไรก็ตาม ชิริวได้ใช้หมัดมังกรผงาดโรซันสังหารเดธมาสค์ลงได้อีกครั้งหนึ่ง
สงครามศักดิ์สิทธิ์-เทพเจ้าฮาเดส
เดธมาสค์ ปรากฏตัวอีกครั้งในฐานะสเป็คเตอร์ของฮาเดส โดยได้รับคำสั่งจากฮาเดสเพื่อมาเด็ดศีรษะของอาเทน่า ซึ่งภายหลังอาริเอส ชิออน ได้บอกความจริงว่า การที่พวกโกลด์เซนต์ที่ตายไปยอมเป็นลูกน้องของฮาเดสนั้น เนื่องจากต้องการปลุกอาเทน่าคล็อธขึ้นมา
ภาคฮาเดสนั้น เดธมาสค์จะปรากฏตัวคู่กับพิสซิส อโฟรดิเทเสมอ โดยในระหว่างการต่อสู้กับ อาริเอส มู ที่ปราสาทแกะขาวนั้น เดธมาสค์โจมตีมูด้วยพลังสู่ยมโลกเซกิชิกิ แต่ไม่สามารถทำอะไรมูได้ ในระหว่างนั้นเอง เซย่าได้เดินทางมาถึงปราสาทแกะขาวและได้เป็นคู่ต่อสูของเดธมาสค์อีกคน ในที่สุด เดธมาสค์ก็จบชีวิตลงอีกครั้งด้วยท่าสตาร์ไลท์เอกซ์ทิงชั่นของมู
หลังจากนั้น เดสมาสค์และอโฟรดิเท ปรากฏตัวอีดครั้ง ณ ปราสาทฮาเดส เพื่อต้องการขอพบฮาเดส อย่างไรก็ตาม ไวเวิร์น ราดาแมนทีส ได้ปฏิเสธที่จะให้ทั้ง 2 เข้าพบฮาเดสและได้ลงโทษทั้ง 2 คนที่ไม่สามารถเด็ดศีรษะของอาเทน่าได้ โดยการส่งอโฟรดิเทและเดสมาสค์กลับไปยังขุมนรกอีกครั้ง
หลังจากนั้น เดธมาสค์ปรากฏตัวอีกครั้ง ณ ยมโลก โดยได้ร่วมมือกับโกลด์เซนต์ทั้ง 11 คน ในการทำลายกำแพงวิปโยคเพื่อเปิดทางให้พวกเซย่า เดินทางไปยังอาริเชี่ยนเพื่อช่วยเหลืออาเทน่า
ท่าไม้ตาย
ท่าไม้ตายของเดธมาสค์ ได้แก่ พลังสู่ยมโลกเซกิชิกิ (Seki Shiki Mei Kai Ha) ซึ่งเป็นท่าที่สามารถส่งคนที่ยังมีชีวิตไปสู่ยมโลกได้ ซึ่งเป็นท่าที่มาจากบริเวณกระจุกดาวเปรเซเป้ (กระจุกดาวรวงผึ้ง) แห่งกลุ่มดาวปู (ในภาษาจีน เรียกกระจุกดาวนี้ว่า "จิชิกิ" และในภาษาญี่ปุ่นออกเสียงว่า "เซกิชิกิ"; 積屍氣) ที่เป็นจุดที่วิญญาณบนโลกวนเวียนอยู่
แหล่งข้อมูลอื่น
pt:Anexo:Lista de Cavaleiros de Atena
ตำบลแอลแมฮ์ดี (จังหวัดอาเซอร์ไบจานตะวันตก)
แอลแมฮ์ดี เป็นตำบลในอำเภอโมแฮมแมดยอร์ เทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 8,542 คนใน 1,763 ครัวเรือน
จังหวัดเชฟา
จังหวัดเชฟาเป็นจังหวัดหนึ่งของสาธารณรัฐวานูอาตู ประกอบไปด้วยเกาะเอปี หมู่เกาะของเอฟาเต และหมู่เกาะเชฟเฟิร์ด ชื่อนี้ได้มาจากการผสมคำของคำว่าเชฟเฟิร์ดและเอฟาเต จังหวัดนี้มีประชากรทั้งสิ้น 42,280 คน และมีพื้นที่ 1,445 ตารางกิโลเมตร เป็นที่ตั้งของเมืองหลวงพอร์ตวิลา ซึ่งเป็นเมืองที่ใหญ่ทีสุดและมีความสำคัญในด้านต่าง ๆ มากที่สุดของประเทศ
ข้ออักเสบรีแอคทีฟ
ข้ออักเสบรีแอคทีฟ (reactive arthritis) หรือ กลุ่มอาการไรเตอร์ (Reiter's syndrome) เป็นโรคข้ออักเสบชนิดหนึ่ง เกิดขึ้นจากการตอบสนองของร่างกายต่อการติดเชื้อที่เกิดขึ้นที่จุดอื่น โดยขณะที่มีอาการข้ออักเสบนั้น การติดเชื้อที่เป็นตัวกระตุ้นให้เกิดการอักเสบอาจจะหมดอาการไปแล้วก็เป็นได้ เป็นการยากต่อการวินิจฉัย
มหันตภัยอำพราง
มหันตภัยอำพราง (Secret Invasion) เป็นมินิซีรีส์ทางโทรทัศน์ของอเมริกาที่สร้างโดย คีล แบรดสตรีท สำหรับบริการสตรีมมิ่งทางดิสนีย์+ โดยอิงจากเนื้อเรื่องของมาร์เวลคอมิกส์ในชื่อเดียวกัน มีจุดมุ่งหมายเพื่อเป็นส่วนหนึ่งของซีรีส์ทางโทรทัศน์ในจักรวาลภาพยนตร์มาร์เวล (MCU) ที่ผลิตโดยมาร์เวลสตูดิโอส์ซึ่งมีความต่อเนื่องร่วมกับภาพยนตร์ของแฟรนไชส์ แบรดสตรีททำหน้าที่เป็นหัวหน้านักเขียนบท
ซามูเอล แอล. แจ็กสัน กลับมารับบทนิค ฟิวรี ร่วมกับเบน เมนเดลโซห์นในบททาลอส การพัฒนาซีรีส์เริ่มขึ้นในเดือนกันยายน ค.ศ. 2020 โดยมีแบรดสตรีทและแจ็กสันร่วมด้วย ชื่อเรื่องและหลักฐานของซีรีส์พร้อมกับการคัดเลือกนักแสดงของเมนเดลโซห์น ได้รับการเปิดเผยในเดือนธันวาคม ค.ศ. 2020 การคัดเลือกนักแสดงเพิ่มเติมเกิดขึ้นตลอดเดือนมีนาคมและเมษายน ค.ศ. 2021 ตามด้วยการจ้าง โทมัส เบซูชา และ อาลี เซลิม เพื่อกำกับซีรีส์ในเดือนพฤษภาคม การถ่ายทำเริ่มขึ้นในเดือนกันยายน ค.ศ. 2021 ในลอนดอน โดยมีการวางแผนการถ่ายทำเพิ่มเติมในสหราชอาณาจักรและทั่วยุโรป
มหันตภัยอำพราง มีกำหนดฉายในบริการสตรีมมิ่งทางดิสนีย์+ ในปี ค.ศ. 2023 และจะประกอบด้วยหกตอน จะเป็นส่วนหนึ่งของระยะที่ห้าของ จักรวาลภาพยนตร์มาร์เวล
พลินีผู้อาวุโส
พลินีผู้อาวุโส (Pliny the Elder) หรือ กาอิอุส ปลีนิอุส แซกุนดุส (Gaivs Plinivs Secvndvs; ค.ศ. 23 – 25 สิงหาคม ค.ศ. 79) เป็นนักธรรมชาติวิทยา นักประพันธ์ และแม่ทัพชาวโรมันในสมัยจักรวรรดิโรมันตอนต้น และเป็นพระสหายของจักรพรรดิแว็สปาซิอานุส พลินีใช้เวลาส่วนใหญ่ในการศึกษา การเขียน และการสืบสวนเกี่ยวกับปรากฏการณ์ทางธรรมชาติและภูมิศาสตร์ งานชิ้นสำคัญที่สุดที่เขียนคือสารานุกรมชื่อ ธรรมชาติวิทยา ที่กลายมาเป็นแบบอย่างในการเขียนงานประเภทนี้ต่อมา พลินีเป็นลุงของพลินีผู้เยาว์ (Pliny the Younger)
ข้อมูลเพิ่มเติม
23 79
กิตติคุณ แจ่มสุวรรณ
กิตติคุณ แจ่มสุวรรณ เกิดเมื่อวันที่ 9 มิถุนายน พ.ศ. 2527 เป็นนักฟุตบอลไทย เกิดที่ จังหวัดกาฬสินธุ์ ปัจจุบันเล่นให้กับหนองบัว พิชญ ในไทยลีก 2 ตำแหน่งผู้รักษาประตู
เจ้าหญิงเมียะพะยา
เจ้าหญิงเมียะพะยา (ထိပ္စုမြတ်ဖုရား; 7 มีนาคม พ.ศ. 2429 – 21 กรกฎาคม พ.ศ. 2505) เป็นพระราชธิดาพระองค์ที่สามในพระเจ้าธีบอกับพระนางศุภยาลัต พระมหากษัตริย์และสมเด็จพระราชินีองค์สุดท้ายของพม่า
พระองค์เสกสมรสครั้งแรกกับไท้ตินโกตอจี หรือ โกดอจีไนง์ พระนัดดาในเจ้าชายกะนองเมื่อปี พ.ศ. 2465 แล้วหย่ากัันในปี พ.ศ. 2472 มีพระธิดาเพียงคนเดียวคือริตา หรือไท้ซูจีพะยา (ต่อมาพะยา ริตาได้สมรสกับต่อพะยาซึ่งเป็นลูกพี่ลูกน้อง) เจ้าหญิงเมียะพะยาเสกสมรสหนที่สองกับอูเมียะอู หรือหม่องเมียะอู นักกฎหมายชาวพม่า ผู้เสียชีวิตในช่วงที่ญี่ปุ่นเข้าปกครองพม่า
เจ้าหญิงเมียะพะยาสิ้นพระชนม์ด้วยโรคมะเร็งเมื่อวันที่ 21 กรกฎาคม พ.ศ. 2505 ณ เมืองเมเมียว (ปัจจุบันคือเมืองปหฺยิ่น อู๊ ลหฺวิ่น ประเทศพม่า)
เฮิลมา ไซทซ์
เฮิลมา ไซทซ์ (23 กุมภาพันธ์ ค.ศ. 1913 – 11 กรกฎาคม ค.ศ. 1995) เป็นนักแสดงหญิงชาวเยอรมัน  เริ่มแสดงภาพยนตร์มากถึง 26 เรื่องตั้งแต่ปี ค.ศ. 1962 ถึง ค.ศ. 1988
ท่าเรือมาคัมปุระ มหินทะ ราชปักษะ
ท่าเรือคัมปุระ มหินทะ ราชปักษะ (Magampura Mahinda Rajapaksa Port; මාගම්පුර මහින්ද රාජපක්‍ෂ) หรือ ท่าเรือฮัมบันโตตา (Hambantota Port) เป็นท่าเรือสมุทรในฮัมบันโดตา ประเทศศรีลังกา ท่าเรือระยะแรกเปิดในวันที่ 18 พฤศจิกายน 2553 ท่าเรือดังกล่าวสร้างในแผ่นดินและมีการท่าเรือศรีลังกาเป็นผู้ดำเนินการ มูลค่าก่อสร้างโดยประมาณทั้งหมดของโครงการระยะที่ 1 คิดเป็น 361 ล้านดอลลาร์สหรัฐ ซึ่งร้อยละ 85 ได้รับการสนุบสนุนทุนจากธนาคารเอ็กซิมแห่งสาธารณรัฐประชาชนจีน
เริ่มการก่อสร้างในเดือนมกราคม 2551 จะเป็นท่าเรือใหญ่สุดอันดับสองของศรีลังการองจากท่าเรือโคลัมโบ ท่าเรือฮัมบันโดตาจะรองรับเรือที่แล่นตามเส้นทางขนส่งสินค้าตะวันออก-ตะวันตกซึ่งผ่านใต้ต่อฮัมบันโดตาเป็นระยะห่าง 6 ถึง 10 ไมล์ทะเล (19 กิโลเมตร) โครงการท่าเรือระยะแรกจะมีสถานที่กำบัง ซ่อมแซมเรือ ต่อเรือและเปลี่ยนลูกเรือ ระยะหลังจะเพิ่มความจุของท่าเรือเป็น 20 ล้าน TEU ต่อปี เมื่อเสร็จสิ้นแล้ว อ้างว่าท่าเรือนี้จะเป็นท่าเรือใหญ่สุดที่สร้างบนแผ่นดินในคริสต์ศตวรษที่ 21 ทีเดียว
อย่างไรก็ดี ในปี 2559 ท่าเรือฮัมบันโดตามีรายได้ 11.81 ล้านดอลลาร์สหรัฐ และมีค่าใช้จ่าย 10 ล้านดอลลาร์สหรัฐคิดเป็นมูลค่าโดยตรงและมูลค่าบริการจัดการ คิดเป็นกำไรจากการดำเนินการเพียง 1.81 ล้านดอลลาร์สหรัฐ เมื่อท่าเรือขาดทุนหนัก ทำให้การชำระหนี้คืนเป็นไปได้ยาก ในปี 2559 จึงมีการเสนอให้เช่าท่าเรือ 80% เป็นการแลกเปลี่ยนหนี้สินกับหุ้นของบริษัท ให้แก่บริษัทที่ถือหุ้นใหญ่ท่าเรือวาณิชแห่งจีน (CMPort) ซึ่งจะลงทุน 1.12 พันล้านดอลลาร์สหรัฐเพื่อฟื้นฟูท่าเรือภายใต้หุ้นส่วนระหว่างภาครัฐและเอกชน ต่อมา มีการตัดสินใจว่าภายใต้ความตกลง CMPort จะถอนทุน 20% ไปยังบริษัทศรีลังกาภายในสิบปี CMPort จะใช้จ่ายอย่างน้อย 700–800 ล้านดอลลาร์สหรัฐหรือกว่านั้น เพื่อดึงท่าเรือให้เข้าสู่ระดับปฏิบัติการ  ในเดือนกรกฎาคม 2560 มีการลงนามความตกลง แต่ลดการให้เช่าจากเดิม 80% เหลือ 70%
ดวงเดือน ยืนยง
ดวงเดือน ยืนยง นักร้องลูกทุ่งหมอลำ ปัจจุบันเป็นศิลปินอิสระ เคยสังกัดค่ายนพพร ซิลเวอร์โกลด์ ฉายานางเอกสาวดาวสะเทือนดวงเดือน ยืนยง มีชื่อเล่นว่า "เดือน" ผลงานสร้างชื่อเช่นเพลง สาวเขาวง, ฮักหนุ่มมอเตอร์ไซค์, อ้ายซิมาซอยแล้วอ้ายคือมาซ้ำ จากอัลบั้ม นางเอกหมอลำสาวดอกกระเจียว ชุด 1, นางเอกหมอลำสาวดอกกระเจียว ชุด 2,
กีฬาขี่ม้าในซีเกมส์ 2013
ขี่ม้าในซีเกมส์ 2013 ในกรุงเนปยีดอ ประเทศพม่า จัดแข่งขันระหว่างวันที่ 12–18 ธันวาคม 2556 หกประเภทที่จัดการแข่งขันขึ้น จัดขึ้นที่ สนามขี่ม้าหวุ่นนะเต้ย์ดิ
สรุปตารางเหรียญการแข่งขัน
{{legend|#ccccff|เจ้าภาพ|border=solid 1px #AAAAAA}}
กีฬายกน้ำหนักในโอลิมปิกฤดูร้อน 1960
การแข่งขันกีฬายกน้ำหนักในกีฬาโอลิมปิกฤดูร้อน 1960 จัดการแข่งขันที่โรม ประเทศอิตาลี มีการชิงชัย 7 เหรียญทอง
กีฬาฟุตบอลในโอลิมปิกฤดูร้อน 2016 – ทีมชาย – กลุ่มซี
เป็นการแข่งขันฟุตบอลโอลิมปิกฤดูร้อน 2016 ที่ประเทศบราซิล โดยมี 4 ทีมคือ ฟีจี เม็กซิโก เยอรมัน เกาหลีใต้แต่ละทีมแข่ง 3 นัด ทีมที่คะแนนมากที่สุด 2 อันดับแรก จะผ่านเข้า รอบก่อนรองชนะเลิศ ต่อไป
การแข่งขัน
การแข่งขันทั้งหมดใช้เขตเวลา UTC−03:00
วัดบรรพตคีรี (จังหวัดมุกดาหาร)
วัดบรรพตคีรี เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่บนภูก้อจ้อในตำบลหนองสูงใต้ อำเภอหนองสูง จังหวัดมุกดาหาร
วัดบรรพตคีรี หรือ วัดภูจ้อก้อ ตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อ พ.ศ. 2528 เริ่มแรกพระอาจารย์ขาวได้ธุดงค์มาปฏิบัติธรรมอยู่ที่ถ้ำภูก้อจ้อแห่งนี้ แล้วชักชวนให้ชาวบ้านแวงพากันสร้างพระพุทธรูปปูนขาวไว้หน้าถ้ำ จากนั้นก็มีพระกรรมฐานเวียนมาจำพรรษาหลายรูป จนกระทั่งเมื่อ พ.ศ. 2500 ชาวบ้านแวงได้นิมนต์หลวงปู่หล้า เขมปัตโต ซึ่งขณะนั้นจำพรรษาอยู่ที่ภูเก้า พร้อมด้วยพระตาล ชาวบ้านแวงที่เป็นพระบวชใหม่ ให้มาพำนักที่ถ้ำภูก้อจ้อแห่งนี้ ชาวบ้านได้ร่วมกันสร้างกุฏิขึ้นบนที่ราบหลังถ้ำ หลวงปู่หล้าได้พัฒนาวัดเรื่อยมาตามลำดับ
แต่เดิมเคยเป็นที่พำนักของหลวงปู่หล้า เขมปัตโต ภายหลังหลวงปู่หล้า ละสังขาร ได้มีการจัดสร้าง เขมปัตตเจดีย์ บรรจุอัฐิ สร้างเสร็จเมื่อ พ.ศ. 2542 เป็นเจดีย์ทรงระฆังคว่ำ สูงกว่า 22 เมตร ที่ประดับด้วยกระเบื้องจากประเทศอิตาลี ชั้นบนเป็นพิพิธภัณฑ์แสดงประวัติ ผลงาน และเครื่องอัฐบริขารส่วนตัว ประดิษฐานหุ่นขี้ผึ้งจำลองของหลวงปู่หล้า เขมปัตโต
ฮันส์ ซิมเมอร์
ฮันส์ โฟลเรียน ซิมเมอร์ (Hans Florian Zimmer; 12 กันยายน ค.ศ. 1957 - ) นักแต่งเพลง นักแต่งดนตรีประกอบภาพยนตร์ชาวเยอรมันเชื้อสายเฮ็สเซิน ได้รับการเสนอชื่อเข้าชิงทั้งรางวัลออสการ์ รางวัลลูกโลกทองคำ รางวัลบาฟตา และรางวัลแกรมมีหลายครั้ง ดนตรีของเขาเป็นแนวดนตรีอิเล็กทรอนิกส์ ผสมผสานกับการบรรเลงด้วยวงออเคสตรา
ซิมเมอร์เกิดที่แฟรงก์เฟิร์ต ประเทศเยอรมนี เมื่อเป็นวัยรุ่นได้ย้ายมาอยู่ที่ลอนดอน ประเทศอังกฤษ เริ่มอาชีพนักดนตรีตั้งแต่ปี ค.ศ. 1980 โดยเล่นคีย์บอร์ด และซินธีไซเซอร์ เริ่มเขียนดนตรีประกอบภาพยนตร์โดยทำงานคู่กับ สแตนลีย์ มายเออร์ส นักแต่งดนตรีประกอบภาพยนตร์ชาวอเมริกัน เริ่มมีชื่อเสียงจากดนตรีประกอบภาพยนตร์เรื่อง The Last Emperor (1988) ที่ทำร่วมกับรีวอิจิ ซากาโมโตะ และเดวิด เบิร์น ซึ่งได้รับรางวัลออสการ์
หลังจากภาพยนตร์เรื่อง The Last Emperor ซิมเมอร์หันมาทำดนตรีประกอบภาพยนตร์อย่างจริงจัง มีผลงานที่มีชื่อเสียง เช่นเรื่อง Rain Man (1988) Driving Miss Daisy (1989) Thelma & Louise (1991) The Lion King (1994) As Good as It Gets (1997)
แหล่งข้อมูลอื่น
1957
กีฬามหาวิทยาลัยแห่งประเทศไทย ครั้งที่ 48
กีฬามหาวิทยาลัยแห่งประเทศไทย ครั้งที่ 48 หรือ ดอกจานบ้านเชียงเกมส์ 2023 เป็นการแข่งกีฬาของนิสิตนักศึกษาในระดับอุดมศึกษาในประเทศไทย กำหนดจัดการแข่งขันวันที่ 21 - 30 มกราคม พ.ศ. 2566 (เดิมกำหนดจัดระหว่างวันที่ 10 - 19 มกราคม พ.ศ. 2564 และเลื่อนเป็นวันที่ 8 - 17 ธันวาคม พ.ศ. 2564 แต่เนื่องจากการแพร่ระบาดของไวรัสโควิด-19 ทำให้มหาวิทยาลัยและ กกมท. ตัดสินใจเลื่อนการจัดการแข่งขัน) โดยมี มหาวิทยาลัยราชภัฏอุดรธานี เป็นเจ้าภาพจัดการแข่งขัน
การเสนอตัวเป็นเจ้าภาพ
มหาวิทยาลัยราชภัฏอุดรธานี เจ้าภาพจัดการแข่งขัน ได้เคยเป็นเสนอตัวเจ้าภาพมาแล้ว 2 ครั้ง คือ ครั้งที่ 41 (พ.ศ. 2557) และ ครั้งที่ 46 (พ.ศ. 2562) แต่ติดปัญหาความพร้อมของสนามที่ยังก่อสร้างไม่เสร็จ จึงไม่ได้รับการคัดเลือก จนกระทั่งปี พ.ศ. 2561 สำนักงานคณะกรรมการการอุดมศึกษา ได้มีมติให้ มหาวิทยาลัยราชภัฏอุดรธานี เป็นเจ้าภาพจัดการกีฬามหาวิทยาลัยแห่งประเทศไทย ครั้งที่ 48 พ.ศ. 2564 หลังจากที่พลาดเป็นเจ้าภาพถึง 2 ครั้ง และมหาวิทยาลัยราชภัฏอุดรธานี เป็นมหาวิทยาลัยราชภัฏแห่งที่สอง ที่ได้รับเลือกให้เป็นเจ้าภาพ ต่อจากมหาวิทยาลัยราชภัฏอุบลราชธานี
การเลื่อนการแข่งขัน
เนื่องจากปัญหาการแพร่ระบาดของไวรัสโควิด-19 มหาวิทยาลัยราชภัฏอุดรธานีและคณะกรรมการบริหารกีฬามหาวิทยาลัยแห่งประเทศ (ก.ก.ม.ท.) ประกาศเลื่อนการแข่งขันกีฬามหาวิทยาลัยแห่งประเทศไทย ครั้งที่ 48 จากเดิมวันที่ 10 - 19 มกราคม พ.ศ. 2564 เป็นกำหนดการจัดระหว่างวันที่ 8 - 17 ธันวาคม พ.ศ. 2564
ที่พักนักกีฬา
หอพักนักศึกษา มหาวิทยาลัยราชภัฏอุดรธานี
มาสคอต
"คุณทองโบราณ" มีลักษณะเป็นสุนัข ซึงอ้างอิงมาจากมาสคอตประจำจังหวัดอุดรธานี ที่ได้รับพระราชทานชื่อจากพระบาทสมเด็จพระมหาภูมิพลอดุลยเดชมหาราช บรมนาถบพิตร ที่มีการขุดค้นพบโครงกระดูกของสุนัขพันธุ์ไทยสภาพสมบูรณ์ มีอายุมากกว่า 3,000 ปี ณ แหล่งโบราณคดีบ้านเชียงมรดกโลก เมื่อปี พ.ศ. 2546
ตราสัญลักษณ์
ตราสัญลักษณ์เป็นรูปดอกจานสีส้ม (ดอกทองกวาว) ซึ่งเป็นดอกไม้ประจำจังหวัดอุดรธานี และเป็นดอกไม้ประจำมหาวิทยาลัยราชภัฏอุดรธานี ในตราสัญลักษณ์มีลวดลายภาพเขียนสีเครื่องปั้นดินเผาของแหล่งมรดกโลกบ้านเชียง มีสัญลักษณ์รูปมือรองรับอยู่ด้านล่างมีความหมายสื่อถึงการประคับประคองจากการผ่านสถานการณ์การระบาดทั่วของโควิด-19
คำขวัญการแข่งขัน
Spirit Of The Games ชัยชนะที่ยิ่งใหญ่ คือน้ำใจนักกีฬา
รอบคัดเลือก
รอบคัดเลือก 5 ภูมิภาค
รอบมหกรรม
สถาบันอุดมศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 48 ณ มหาวิทยาลัยราชภัฏอุดรธานี มีจำนวนทั้งสิ้น 122 สถาบัน ได้แก่
ชนิดกีฬา
ในการจัดการแข่งขัน “ดอกจานบ้านเชียงเกมส์” มหาวิทยาลัยราชภัฏอุดรธานี ได้กำหนดชนิดกีฬาที่จะจัดแข่งขันทั้งหมด อย่างไม่เป็นทางการ จำนวน 35 ชนิดกีฬาตามความพร้อมสนามแข่งขัน ที่สามารถจัดการแข่งขันได้ดังนี้ •
•
ตารางการแข่งขัน
อ้างอิง:
สรุปเหรียญการแข่งขัน
สรุปเหรียญการแข่งขันกีฬามหาวิทยาลัยแห่งประเทศไทย ครั้งที่ 48 เฉพาะ 10 อันดับแรก
นิวกินีตะวันตก
นิวกินีตะวันตก เป็นส่วนครึ่งตะวันตกของเกาะนิวกินี ในปี พ.ศ. 2549 ในทางสากลเรียกเขตนี้ว่าจังหวัดปาปัว เป็นจังหวัดในความปกครองของประเทศอินโดนีเซีย เมื่อก่อนนี้เขตนี้มีชื่อว่า เนเธอร์แลนด์นิวกินี (จนกระทั่ง พ.ศ. 2505), อีรียันตะวันตก (พ.ศ. 2505 - พ.ศ. 2516), และ อีรียันจายา (พ.ศ. 2516 - พ.ศ. 2543) เมืองสำคัญของเขตคือจายาปูรา
สตราโบ
สตราโบ (Strabo, ภาษากรีก: Στράβων) (ราว 63/64 ก่อนคริสต์ศักราช – ราว ค.ศ. 24) เป็นนักประวัติศาสตร์, นักภูมิศาสตร์ และนักปรัชญาชาวกรีก
ชีวิต
สตราโบถือกำเนิดมาในครอบครัวผู้มีฐานะดีจากอาเมเซียในปอนตัส (ปัจจุบันคืออมัสยาในตุรกี) ที่เพิ่งเข้ามาเป็นส่วนหนึ่งของจักรวรรดิโรมัน แม่ของสตราโบเป็นชาวจอร์เจีย สตราโบได้รับการศึกษาจากนักภูมิศาสตร์และนักปรัชญาหลายคน โดยเริ่มในนิสา และต่อมาในกรุงโรม สตราโบเป็นเป็นนักปรัชญาลัทธิสโตอิกและเป็นผู้สนับสนุนลัทธิจักรวรรดินิยมของโรมัน ต่อมาก็ได้เดินทางอย่างกว้างขวางไปยังหลายดินแดนที่รวมทั้งอียิปต์ และราชอาณาจักรคูช ไม่ปรากฏหลักฐานว่า “หนังสือภูมิศาสตร์สตราโบ” เขียนขึ้นเมื่อใด แต่ความเห็นภายในเนื้อหาของหนังสือบ่งว่าเขียนเสร็จในรัชสมัยของจักรพรรดิไทบีเรียส บ้างก็กล่าวว่าร่างฉบับแรกเขียนราว ค.ศ. 7 แต่บ้างก็ว่าราว ค.ศ. 18 เวลาสุดท้ายที่กล่าวถึงเป็นการตายของจูบาที่สองในปี ค.ศ. 23 กษัตริย์แห่งมอรูเชียผู้ที่ถูกกล่าวว่า “เพิ่งสิ้นพระชนม์” ซึ่งอาจจะกล่าวได้ว่า “เพิ่ง” หมายความว่าภายในปีหนึ่ง สตราโบหยุดเขียนในปีนั้นหรือปีต่อมา (ค.ศ. 24) เมื่อเสียชีวิต
หนังสือ “ประวัติศาสตร์” สูญหายไปเกือบหมด แม้ว่าสตราโบจะกล่าวถึงหนังสือเล่มนี้และนักเขียนยุคคลาสสิกกล่าวว่าเป็นหนังสือที่มีจริง แต่เอกสารที่ยังเหลืออยู่เป็นเพียงชิ้นส่วนพาไพรัสที่มีเหลืออยู่ไม่มากนัก ปัจจุบันเก็บรักษาไว้ที่มหาวิทยาลัยมิลาน (renumbered [Papyrus] 46).